钦定古今图书集成/方舆汇编/职方典/第1269卷 > 《辛女崖辩》前人
## 钦定古今图书集成/方舆汇编/职方典/第1269卷 > 《辛女崖辩》前人

按《纪》所载，“高辛氏四妃，生稷、契、尧、挚及伯奋、仲堪八
庶子”，皆有纪籍，即尧女舜妻，亦必载之。使辛女果化
为石，亦必不遗矣，而胡寂乎无闻也？夫亳之去泸溪
四千馀里，其女安得离帝阃而至此也？不辩可知其
为妄。虽然，化碧化石，理或有之。一则忠义之气未散，
一则锺乳之味入腑故耳。辛女无故，奚为至此而化
耶？